
Naslov: Poslanci za spremembo zakona o vinu

Napoved za voditelja:

Nedavna neurja s točo in druge naravne ujme so pokazala, da bomo morali v Sloveniji marsikaj postoriti, da bi zavarovali kmetijsko proizvodnjo. Da bi v teh ujmah skušali ljudem pomagati, so štirje poslanci DZ – Franc Bogovič, Andrej Vizjak, Matjaž Han in dr. Vinko Gorenak pripravili predlog Zakona o spremembah in dopolnitvah Zakona o vinu, ki naj bi ga sprejeli po hitrem postopku, najverjetneje na prvi izredni seji, tako da bi začel veljati še pred trgatvijo, ki pa se je na Primorskem že začela.

T- Iz Krškega GORAN ROVAN /

X- Snemalec in montažer Jože Grajžl /

Štirje poslanci zatrjujejo, da je predlog popravljenega Zakona o vinu usklajen s strokovnjaki ministrstva za kmetijstvo in pričakujejo, da bo sprejet čimprej, saj bodo z njim pomagali tistim vinogradnikom, ki so ostali brez večine svojega pridelka.

T- FRANC BOGOVIČ /
X- poslanec SLS /

»In v tem primeru so prizadeti predvsem tisti, ki tržijo to vino kot ustekleničeno vino ali ga prodajo preko mize v kmečkem turizmu. Takšni vinogradniki ne bi smeli kupiti grozdja in ta zakon rešuje to težavo in velja za ekstremne elementarne nesreče na osnovi dovoljenja, ki ga izda minister.«

T- ANDREJ VIZJAK /
X- poslanec SDS /
»Ta predlog omogoča, da tisti, katerih pridelek je bil močno prizadet s točo, lahko kupijo grozdje znotraj vinorodnega okoliša in s tem ohranijo svoje kupce, svoj trg, kajti doslej je to zakon preprečeval.«

Na prizadetih območjih ta predlog pozdravljajo, seveda pa tudi pričakujejo, da bo država čimprej sprejela še druge nujne ukrepe, da bi pomagala prizadetim.

T- FRANJO DEBELAK /
X- župan občine Bistrica ob Sotli /
»Računamo na dodatne razpise za kmetijstvo, računamo na sistemske ukrepe protitočne obrambe, katero bi bilo treba vključiti zavarovalnice, državo, občine. Sicer pa gre tu za sistemske ukrepe, za celotno Slovenijo.«

Te so nujni, saj je zdaj v zavarovanje kmetijskih pridelkov vključena le četrtina pridelovalcev, kar seveda več kot zgovorno priča, da je s tem sistemom nekaj hudo narobe.

